open-index/open-wikipedia-markdown huggingface dataset:
המפלגה הסוציאליסטית המאוחדת של קטלוניה

250px|ממוזער|שמאל|כרזה של המפלגה המציינת את הקמתה מתוך איחוד מפלגות עבר
**המפלגה הסוציאליסטית המאוחדת של קטלוניה** (בקטלאנית: **Partit Socialista Unificat de Catalunya - PSUC**) הייתה מפלגה קומוניסטית-סטליניסטית שנוסדה עם פרוץ מלחמת האזרחים בספרד ב-1936 מאיחוד מספר גופים קודמים והייתה כוח מרכזי ורב-חשיבות בצד שלחם כנגד הפשיזם של פרנקו. כחברה בקומינטרן וכבעלת זיקה חזקה לברית המועצות היוותה המפלגה צינור להעברת סיוע מברית המועצות ומאיגודי פועלים קומוניסטים בעולם לטובת המלחמה. עם זאת, עמדה המפלגה בעימות גובר והולך עם מפלגת הפועלים של האיחוד המרקסיסטי (POUM הטרוצקיסטית), שהוביל לפירור החזית העממית נגד הפשיזם.

## הווסדות המפלגה ומצעה
המפלגה התאגדה ב-23 ביולי 1936 בברצלונה שבקטלוניה. המפלגה היוותה את הזרוע הפוליטית של איגוד העובדים הסוציאליסטי (Unión General de Trabajadores - UGT) ודגלה בניצחון במלחמה בפשיזם כצעד הכרחי, תוך דחייה (אולי אף לעתיד הרחוק) של המהפכה וכינון ה"דיקטטורה של הפרולטריון". עמדתה הפרגמטית אפשרה לה לגדול לממדים של 70,000 חברים, בהם גם בני המעמד הבינוני, שהתקבלו כשותפים רצויים במאבק. עמידתם של חברי המיליציה של המפלגה בקרב ההגנה ההירואי על מדריד הקנה לה הילה בקרב מתנגדי הפשיזם.

מצע המפלגה גרס כי:

## PSUC ו-POUM
בין שתי המפלגות העיקריות של הרפובליקנים שנלחמו נגד פרנקו נבעו בקיעים פוליטיים וחברתיים עמוקים, שהלכו והעמיקו עד כדי איבה גלויה.

בעוד PSUC דגלה בהשהיית המאבק המהפכני, סיסמת POUM הייתה ש"אין להפריד בין המלחמה למהפכה". בעוד ש-PSUC דגלה בשילוב אינטרסים עם בני המעמד הבינוני, ציינה POUM שה"דמוקרטיה" הבורגנית אינה אלא שם אחר לקפיטליזם וכמוה גם הפשיזם". חברים רבים ב-PSUC נטלו חלק במסגרות הממשל המרכזי והמקומי, בעוד שרבים חברי POUM הגיעו משורות האנרכיסטים הספרדים, שהתנגדו לכל צורת משטר ממוסד.

PSUC הצטיירה במערב כעושת דברה של ברית המועצות ועוררה רתיעה במערב, על כן הצליחה דווקא POUM לגייס מתנדבים ממדינות המערב, למשל חברי מפלגת הלייבור העצמאית הבריטית.

PSUC הייתה המפלגה הגדולה יותר ברפובליקה הספרדית השנייה ועם התמשכות המלחמה ניצלה את כוחה על מנת להשתלח ב-POUM בעיתונות. POUM הואשמה בכך שהיא גורמת לפיצול בקרב הכוחות האנטי-פשיסטיים והדגש שהיא שמה על מהפכנות הוא הרסני. POUM הואשמה שהיא אינה אלא "כנופיה של פשיסטים בתחפושת, המקבלים שכר מפרנקו ומהיטלר". ג'ורג' אורוול, שלחם בשורות מיליציית POUM אף סבר שמיליצייה זו צוידה בכוונה תחילה בנשק דל וגרוע, על מנת שנשק זה לא יפול לידיהם של האנרכיסטים לאחר הניצחון על פרנקו.

## לאחר המלחמה
בשנות שלטונו של פרנקו, 1939-1977, הייתה המפלגה מחוץ לחוק.

המפלגה הוקמה מחדש ב-1977 והתפרקה ב-1997.

## לקריאה נוספת
* ג'ורג' אורוול, **[[מחווה לקטלוניה]]**, עם עובד, 2012

## קישורים חיצוניים

* 

## הערות שוליים

קטגוריה:מפלגות קומוניסטיות
קטגוריה:מלחמת האזרחים בספרד
קטגוריה:ספרד: היסטוריה
קטגוריה:ספרד: מפלגות
קטגוריה:קטלוניה: היסטוריה
אבקת אלכוהול

**אבקת אלכוהול**, היא אתנול במארז מולקולרי , המשווק כאבקה. האבקה נמסה במים, ויוצרת משקה אלכוהולי.

האבקה מאפשרת שיווק של משקאות אלכוהוליים מסוגים שונים במארז קטן ובאחסון קל יותר מאשר כנוזל, ומספקת פתרון גם לשימושים רפואיים כמו חיטוי.

אבקת אלכוהול מיוצרת בארצות הברית בטכנולוגיית מיקרו-אנקפסולציה  ומשווקת תחת המותג "פלכוהול" (**palcohol**). לעת עתה קיימת אי בהירות לגבי אישור מנהל המזון והתרופות האמריקאי לשיווק המוצר.

ב-8 באפריל 2014 אישר ה-TTB, הגורם הרגולטורי המופקד על הפיקוח על סחר ומיסוי האלכוהול והטבק, את שיווק המוצר במספר גרסאות, אך ב-21 באפריל חזר בו.

בעקבות הסכנות שבאבקת אלכוהול, החשש מפני צריכה מזיקה לבריאות כגון בהסנפה, במדינת ויקטוריה שבאוסטרליה אבקת אלכוהול אינה חוקית כבר משנת 2015. בשאר מדינות העולם נעשו ניסיונות שיווק וחקיקה אך כמו בארצות הברית מעמד המוצר נותר לוט בערפל. כך במדינות כמו רוסיה, גרמניה, אנגליה, הולנד ויפן.

## קישורים חיצוניים
* "פלכוהול" - דף הבית
* 

## הערות שוליים

קטגוריה:משקאות אלכוהוליים
אלכוהול
דרור רופא

**דרור רופא** (נולד ב-26 בינואר 1960) הוא קצין צה"ל במילואים בדרגת אלוף-משנה. שימש סגן מפקד אוגדת איו"ש, מפקד עוצבת ברעם ומפקד חטיבת עודד.

## ביוגרפיה
נולד לרחל ויצחק רופא במושב תאשור. בילדותו עברה המשפחה להתגורר במושב חגור. למד בבית הספר היסודי במושב צופית ובחטיבת הביניים "עמי-אסף" בבית ברל, במקביל היה חניך ומדריך בתנועת המושבים.
עם שחרורו מצה"ל עבד בתעשיית הביטחון במתן ייעוץ ביטחוני וניהול פרויקטים באלתא, במקביל עוסק בחינוך ובעשייה ציבורית. עוסק בחקלאות ובהפקת שמן זית, נבחר כיושב ראש אגודה חקלאית במושב חגור וכיושב ראש הוועדה החקלאית במועצה. חבר מליאה במועצה אזורית דרום השרון. התמודד בבחירות המוניציפליות לראשות המועצה בשנת 2018.

### שירותו הצבאי
רופא התגייס לצה"ל והתנדב לשייטת 13. התחיל הכשרת מסלול לוחם בשייטת. לאחר כשנה נשר מהשייטת ועבר לסיירת גולני. באפריל 1980 לקח חלק בפעולת ההשתלטות במשגב עם. לאחר מכן יצא לקורס קציני חי"ר. בתום הקורס מונה למפקד צוות בבה"ד 1. בהמשך שימש כמפקד מחלקה בגדוד 13. לאחר מכן מונה לסגן מפקד פלוגה ב' בגדוד, ולחם בין היתר במלחמת לבנון הראשונה. ביום השביעי למלחמה נפצע קשה במהלך הקרב על כפר סיל. לאחר תקופת שיקום ארוכה שב לשירות צבאי ומונה למפקד פלוגת מסלול בבא"ח גולני. בהמשך שימש כמפקד פלוגה בגדוד 13, ופיקד עליה בפעילות מבצעית בדרום לבנון. לאחר מכן מונה לקצין המבצעים (קמב"ץ) החטיבתי. בהמשך שימש כסגן מפקד גדוד 51. לאחר מכן מונה למפקד סיירת גולני בין השנים 1989–1990, והוביל אותה בלחימה בדרום לבנון. לאחר אחד מן המבצעים הרבים שהסיירת ערכה בפיקודו, קיבל הוראה ממפקד פיקוד הצפון, יוסי פלד, להתפנות רגלית. לאחר שהסיירת נתקלה במחבלים ושניים מלוחמיה נפצעו וחולצו, מסר דיווח שגוי על מצב הכוח בפיקודו, וזאת כדי לשכנע את פלד לאשר את פינוי הכוח באופן מוסק, לאחר תחקיר בו הובהר כי הנתונים שמסר אינם נכונים הוחלט על הדחתו, בסיום תפקידו בסיירת פרש מצה"ל.

לאחר כשלוש שנים נקרא לשוב לשירות על ידי גבי אשכנזי, הוא הועלה לדרגת סא"ל ומונה לקצין אג"ם של יק"ל, במהלך התפקיד נפצע בשנית, לאחר החלמה חזר לתפקידו. בהמשך מונה למפקד גדוד 17 בחטיבת ביסלמ"ח. לאחר מכן שימש כסגן מפקד עוצבת חירם, ושימש בתפקיד בין היתר בזמן אסון המסוקים ואסון השריפה בוואדי סלוקי. בתום תפקידו יצא ללימודים במב"ל. בסיום לימודיו הועלה לדרגת אל"ם ומונה למפקד חטיבת עודד, ושימש בתפקיד עד שנת 2000. ב-25 במאי 2000 מונה למפקד עוצבת ברעם. במרץ 2002 חדרה חוליית מחבלים מהחזבאללה מלבנון לישראל, החוליה הגיעה לאזור קיבוץ מצובה, ורצחה חמישה אזרחים שנסעו לאורך הכביש. מפקד החטיבה, רופא, הוביל כוח קטן לעבר שני המחבלים, הסתער עליהם והרגם, בקרב נהרג גם קצין מחטיבת הנח"ל, על פעילותו זו זכה לשבחים מהרמטכ"ל, שאול מופז. בתפקיד זה שירת עד 3 ביוני 2002. לאחר מכן מונה לסגן מפקד אוגדת איו"ש. בסיום תפקידו פרש מצה"ל.

### לימודים
רופא בעל תואר ראשון במדעי המדינה מאוניברסיטת חיפה, בוגר האוניברסיטה לביטחון לאומי של ארצות הברית.
בוגר מב"ל ובוגר קורס דירקטורים ופיננסים בכירים.

### משפחתו
רופא נשוי למירה ואב לשניים.

## קישורים חיצוניים

* 
* 

## הערות שוליים

קטגוריה:מפקדי עוצבת ברעם
קטגוריה:מפקדי סיירת גולני
קטגוריה:מפקדי חטיבת עודד
קטגוריה:מתמודדים בבחירות לרשויות המקומיות בישראל
קטגוריה:אלופי-משנה בצה"ל
קטגוריה:בוגרי התיכון האזורי עמי אסף
קטגוריה:בוגרי אוניברסיטת חיפה
קטגוריה:חגור: אישים
קטגוריה:חיילי חיל הרגלים במלחמת לבנון הראשונה
קטגוריה:ישראלים שנולדו ב-1960
פאסט

**פאסט** (באנגלית: **Fast**) הייתה חברה ישראלית, שעיקר פועלה היה אספקת שירותי אינטרנט בישראל.

## היסטוריה
חברת "**לוילנס**" נוסדה בפברואר 2005, ופועלה העיקרי הוא בשירות אחסון שרתים ואתרים בחוות השרתים שברשותה.
בשנת 2009 קיבלה החברה רישיון לספק שירותי אינטרנט במדינת ישראל, ובשנת 2010 כחלק מפעילות החברה, הקימה את חברת הבת "**פאסט**" כדי שזו תהיה ספקית אינטרנט נוספת בישראל.

בשנת 2012 החברה יצאה בקמפיין פרסומי בהפקתו וביצועו של השחקן דודו זר. החברה יצאה עם מחירים נמוכים במיוחד לאותה תקופה בשוק האינטרנט, ולמרות זאת החברה נשארה קטנה יחסית לעומת המתחרות שלה לנתח שוק זה. בראיון שנערך עם מנכ"ל החברה, אייל תמיר בדצמבר 2012, ציין שהחברה היא החמישית בגודלה בענף בישראל מבחינת היקף לקוחות, אבל היא מקום ראשון מבחינת היקף תעבורת האינטרנט שעובר דרכה.

באפריל 2013, האשים מנכ"ל החברה אייל תמיר, את חברת נטוויז'ן בכך שלקוחות החברה נחסמו ולא יכולים לגשת לאתרי אינטרנט שמאוחסנים אצלה, הוא אף שלח מכתב רשמי בנושא למשרד התקשורת, כמה ימים מאוחר יותר החסימה השתחררה בהתערבות משרד התקשורת בנושא.

## קישורים חיצוניים
* אתר האינטרנט של פאסט.	
* סיקור- Fast ספקית האינטרנט החדשה, בבלוג שזיף, 11 בפברואר 2012.
* אבי וייס, Fast מהממת את שוק האינטרנט, ב-23 ביוני 2013
* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:חברות ישראליות שנסגרו
קטגוריה:ספקי שירותי אינטרנט בישראל
קטגוריה:ישראל: חברות שהוקמו ב-2005
קשרי דם

**קשרי דם** (אנגלית: **Blood Ties**) הוא סרט דרמה צרפתי-אמריקאי משנת 2013 בבימויו של גיום קנה.

## עלילה

הסרט עוקב אחר שני אחים הגדלים בברוקלין (ניו-יורק) בשנות השבעים, האחד הופך לשוטר והשני לפושע רב השפעה.
כאשר כריס משתחרר מהכלא על התנהגות טובה בשנות ה-50 לחיו, ממתין לו מחוץ לתחומי הכלא אחיו הצעיר פרנק- שוטר עם עתיד מזהיר לפניו. פרנק פותח את ביתו בפני כריס ומסייע לו לזכות מחדש בליבה של אשתו לשעבר, אך כריס אינו יכול להתייצב ולנהל שגרת חיים רגילה כיוון שהפשע זורם לו בדם. כריס ופרנק תמיד היו שונים אחד מהשני ואביהם לאון דווקא העדיף את כריס הפושע על פני פרנק שומר הצדק. למרות הניסיון של פרנק להחזיר את אחיו הגדול לדרך הישר, סדרה של אירועים מצערים הופכת את האחים לאויבים.

## קישורים חיצוניים
* 

קטגוריה:סרטי דרמה
קטגוריה:סרטי 2013
קטגוריה:סרטים אמריקאיים
קטגוריה:סרטים צרפתיים
זאלה

**זאלה** (בהונגרית: **Zala**, בסלובנית: **Zalska županija** או **županija Zala**) הוא מחוז במערב טרנסדנוביה שבהונגריה. המחוז קבל את שמו מנהר הזאלה העובר בו. ממערב ודרום-מערב גובל המחוז בסלובניה ובקרואטיה. המחוזות השכנים הם שומוג', וספרם וואש. חלק מאגם בלטון נמצא בתחומו. בירת המחוז היא זאלאגרסג.
## היסטוריה
מחוז זאלה ההיסטורי נוסד בתקופת ממלכת הונגריה. ב-1920, בעקבות הסכם טריאנון, השטחים שמדרום לנהר המורה הועברו ליוגוסלביה של אז. שטחים אלה נמצאים כיום ברובם בקרואטיה ומקצתם בסלובניה.

בתקופת השואה בשנת 1944 הוקם במחוז גטו אליו רוכזו יהודי יישובי הסביבה דוגמת העיירה שימג ובהמשך נשלחו להשמדה באושוויץ.

במחוז זאלה 11 ערים ובסך הכל 258 יישובים. רוב אוכלוסיית המחוז גרה ביישובים העירוניים.

במחוז אתרי מעיינות מרפא רבים. המפורסם שבהם הוא עיר הקיט הוויז (Hévíz) בו נמצא האגם התרמי השני בגודלו בעולם.

## קישורים חיצוניים

* 

קטגוריה:הונגריה: מחוזות
מוהמדו אידריסו

**מוהמדו אידריסו** (בצרפתית: **Mohammadou Idrissou**; נולד ב-8 במרץ 1980) הוא כדורגלן עבר קמרוני ששיחק בעמדת החלוץ.

## קריירה
אידריסו החל את הקריירה שלו בקמרון, ולאחר ששיחק במספר מועדונים מקומיים עבר בשנת 2000 לשחק בגרמניה בכמה מועדונים מהבונדסליגה השנייה ומהליגה השלישית. ביום האחרון של חלון ההעברות בקיץ 2011 חתם אידריסו באיינטרכט פרנקפורט ובעונה זו העפילה הקבוצה לבונדסליגה, אך אידריסו המשיך בליגה השנייה כשחתם בפ.צ. קייזרסלאוטרן.

ב-21 במאי 2014 הגיע אידריסו לישראל וחתם לעונה אחת במכבי חיפה. בגביע הטוטו כבש אידריסו צמד שערים בניצחון 3–5 על בני סכנין, אך בליגה לא הצליח לכבוש בחמישה משחקים בהם שותף, וב-13 בנובמבר שוחרר מהקבוצה עקב בעיות משמעת.

ב-17 בינואר 2015 חתם אידריסו בשקנדייה מליגת העל המקדונית, במדיה ערך חמש הופעות עד תום העונה. באוגוסט 2015 חתם בקבוצת אורדינגן 05 מהליגה החמישית בגרמניה.

אידריסו שיחק בנבחרת קמרון החל משנת 2003, והיה בסגל הנבחרת בגביע אפריקה לאומות 2004 ובמונדיאל 2010.

## קישורים חיצוניים

* פרופיל השחקן באתר מכבי חיפה

## הערות שוליים

קטגוריה:כדורגלנים קמרונים
קטגוריה:חלוצי כדורגל קמרונים
קטגוריה:יאונדה: כדורגלנים
קטגוריה:כדורגלני והן ויסבאדן
קטגוריה:כדורגלני פ.ס.וו. פרנקפורט
קטגוריה:כדורגלני דיסבורג
קטגוריה:כדורגלני הנובר 96
קטגוריה:כדורגלני פרייבורג
קטגוריה:כדורגלני בורוסיה מנשנגלדבך
קטגוריה:כדורגלני איינטרכט פרנקפורט
קטגוריה:כדורגלני פ.צ. קייזרסלאוטרן
קטגוריה:כדורגלני אורדינגן 05
קטגוריה:כדורגלני מכבי חיפה
קטגוריה:כדורגלני שקנדייה
קטגוריה:כדורגלני נבחרת קמרון
קטגוריה:כדורגלני גביע הקונפדרציות 2003
קטגוריה:כדורגלני גביע אפריקה לאומות 2004
קטגוריה:כדורגלני גביע אפריקה לאומות 2008
קטגוריה:כדורגלני גביע אפריקה לאומות 2010
קטגוריה:כדורגלני מונדיאל 2010
קטגוריה:כדורגלנים זרים בישראל
קטגוריה:ספורטאים קמרונים בגרמניה
קטגוריה:ספורטאים קמרונים בצרפת
קטגוריה:ספורטאים קמרונים בישראל
קטגוריה:ספורטאים זרים במקדוניה הצפונית
קטגוריה:ספורטאים זרים באוסטריה
קטגוריה:קמרונים שנולדו ב-1980
סילק רוד (אתר)

**Silk Road** (בתרגום חופשי: דרך המשי) היה אתר מסחר שפעל ברשת הדארקנט. הוא הופעל כשירות חסוי ברשת Tor, שאפשר למשתמשים לגלוש בו באופן אנונימי ולבצע עסקאות ללא חשש לניטור תעבורת הרשת שלהם. המשתמשים יכלו לקנות ולמכור מוצרים בעזרת המטבע הקריפטוגרפי ביטקוין. האתר החל לפעול בפברואר 2011, אך פיתוחו החל כשישה חודשים קודם לכן והוא נועד להיות חלק מהרשת העמוקה. למרות אופיו המחתרתי, האתר כונה לעיתים "אמזון" או "eBay" של מכירת הסמים הבלתי חוקיים, אך לצד סחר בסמים, הוצעו בו גם מוצרי יופי וטיפוח, ביגוד, ספרים, חפצי אומנות, פריטי אספנות, ציוד מחשבים, מוצרים דיגיטליים ועשרות קטגוריות נוספות של סחורות.

## מודל הפעולה של Silk Road
בתחילה, המשתמשים באתר יכלו לרכוש מוצרים באופן חופשי, אך מספר המוכרים היה מוגבל. על מנת למכור באתר, נדרשו המוכרים לרכוש חשבון במכירה פומבית. בשלב מאוחר יותר, הונהג מחיר קבוע לפתיחת חשבון מוכר, זאת במטרה לצמצם את האפשרות למכירת סחורה פגומה.

## הפסקת פעילות האתר ומעצר אולבריכט
ב־3 באוקטובר 2013 הפסיק ה־FBI הפסיק את פעילות האתר. רוס ויליאם אולבריכט, שהקים ניהל והפעיל את Silk Road תחת השם הבדוי "Dread Pirate Roberts", נעצר והואשם בסחר בלתי חוקי בסמים וכן בהזמנת חיסולים דרך שכירי חרב. עם זאת, אחד מהאנשים שהתבקשו לבצע את החיסולים היה סוכן FBI שפעל במסווה, ולכן למרות שהועבר תשלום, מעשי הרצח לא יצאו לפועל.

ב־7 בפברואר 2014 הוגש נגש אולבריכט כתב אישום בבית המשפט, שבו הוא הואשם בסחר בסמים, פריצה למחשבים, הלבנת כספים ובניסיון להטעות את בית המשפט.

בפברואר 2015 הורשע אולבריכט ונגזר עליו מאסר עולם וקנס של 184 מיליון דולר.

בינואר 2025, עם כניסתו לתפקיד כשנשיא ארצות הברית ה-47 של ארצות הברית, העניק דונלד טראמפ חנינה נשיאותית לאולבריכט.

## הזמנת רוצח שכיר
ב-2013 פנה אל אולבריכט משתמש בשם FriendlyChemist, שטען כי הוא מתווך בין סוחר באתר בשם LucyDrop לבין ארגון הפשע Hells Angels. לדבריו, הסוחר LucyDrop ביצע הונאת יציאה (Exit Scam), שבעקבותיה נותר חייב סכום כסף משמעותי ל-Hells Angels.

FriendlyChemist כתב לאולבריכט כי ברשותו קובץ המכיל שמות וכתובות של אלפי לקוחות שהשתמשו ב-Silk Road, וכי הוא דורש תשלום כופר תמורת אי-פרסום המידע. אולבריכט פנה אל LucyDrop, וזה טען כי שותפו למשתמש הוא שביצע את ההונאה, וכי אין ביכולתו לעשות דבר בנידון. אולבריכט ביקש ממנו את שמו וכתובת מגוריו של FriendlyChemist, כדי שיוכל להשתמש בפרטים הללו כמנוף לאיום עליו במטרה למנוע את פרסום המידע, אך LucyDrop סירב למסור את הפרטים.

זמן קצר לאחר מכן, פנה אל אולבריכט משתמש נוסף בשם RedAndWhite, אשר טען כי הוא נציג של Hells Angels. לאחר חילופי הודעות, העסיק אולבריכט את RedAndWhite לכאורה כדי לרצוח את FriendlyChemist. בהמשך, לאחר ש-RedAndWhite טען כי הרצח בוצע, אולבריכט שכר את שירותיו בשנית, הפעם במטרה לרצוח מספר סוחרים שביצעו הונאות באתר, בהם גם שותפו לשעבר של LucyDrop.

ב-3 באוקטובר 2013, כאשר ה-FBI עצר את אולבריכט ובדק את מחשבו, נמצאו חילופי ההודעות הללו, שהיוו ראיה משמעותית בתהליך הרשעתו. עם זאת, אולבריכט לא היה מודע לכך שבמציאות, ייתכן כי FriendlyChemist, LucyDrop ו-RedAndWhite היו למעשה אותו אדם – ג'יימס אלינגסון, אשר התחזה לרוצח שכיר ובכך גרם לאולבריכט לשלם לו כמיליון דולר, למרות שאף אדם לא נרצח בפועל.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אתרי אינטרנט שהושקו ב-2011
קטגוריה:חברות מסחר אלקטרוני
קטגוריה:אתרי אינטרנט שנסגרו
קטגוריה:סחר בסמים
קטגוריה:פשעי מחשב
קהילת תאומי האלון

**קהילת תאומי האלון** (באנגלית: **Twin Oaks Community**) הוא כפר אקולוגי וקהילה רצונית בה חיים כמאה אנשים, בשטח של 450 אקרים בו. הקהילה היא חלק מהתאחדות הקהילות השוויונית. מאז היווסדה ב-1967, קהילת תאומי האלון היא בין הקהילות הרצוניות החילוניות ארוכות החיים בצפון אמריקה. הערכים הבסיסים של הקהילה הם שיתוף, שוויון, אי-אלימות, קיימות וחלוקת הכנסה.

קהילת תאומי האלון עזרה לייסד מספר קהילות נוספות, ביניהן קהילת הבלוט.

## חיים בקהילה
כל חבר בקהילה מצופה להגיע למכסה של לפחות 42 שעות עבודה בשבוע. משך זמן עבודה זה הוא המעט ביותר שנראה מקובל בקהילה, ורוב החברים בקהילה עובדים בפועל הרבה מעבר למספר שעות זה.
כל עבודה שנעשית בידי חברים הקהילה מקבלת הכרה שווה. למעשה, כמעט כל דבר שיש צורך לבצע אותו בקהילה נחשב כעבודה, כולל עבודות "מסורתיות" כדוגמת עבודה משרדית, תחזוקה וחקלאות; למרות זאת, גם עבודות פחות "מסורתיות", כדוגמת טיפול בילדים, בישול, ניקיון והכנה של מסיבות בקהילה מקבלות הכרה זהה כעבודה בקהילה. כתוצאה משיטה זאת, האנשים בקהילה לרוב מרגישים שיש להם זמן חופשי רב יותר מאשר כשעבדו בעבודות רגילות. בהתבסס על עבודה בהתאם למינימום המצופה, כל חבר זכאי לארבעה שבועות חופשה בשנה. עבודה נוספת מעבר למצופה, מזכה חברים בקהילה בזמן חופשה נוסף.
לחברים בקהילה ניתנת האפשרות לעבוד מחוץ לקהילה, ובמקרה כזה, הכסף הולך לקהילה עצמה, וחלקו הולך לחסכונות של העובד.

כל החברים בקהילה נהנים מטיפול רפואי, דנטלי ואופטי, ומקבלים משכורת חודשית.

אף על פי שצפייה בשידורי הטלוויזיה אסורה בקהילה, בקהילה יש גישה לאינטרנט ומחשבים והחברים בקהילה יכולים לצפות בסרטים ותוכניות טלוויזיה. חברים בקהילה נפגשים לעיתים קרובות לפעילויות פנאי כגון ריקוד, מדיטציה, מפגשי ספרות, המחזת מחזות זמר ומשחק במשחקי לוח.

לכל חבר בקהילה יש חדר מגורים משלו, בו יש חדר שינה, ושאר המרחבים הם ציבוריים ומשותפים לכולם. בקהילה חברים אנשים בעלי אמונות דתיות מגוונות, הכוללות את הנצרות, אתאיזם, בודהיזם ודתות פגניות. בקהילה ישנן חתונות פגאניות, חגיגה של ימי השוויון, ארוחות חג ההודיה וחגיגה ב-16 ביוני את הקמת הקהילה.

## אקולוגיה

קהילת תאומי האלון שואפת להיות מודל להתנהלות אקולוגית נכונה. חבר טיפוסי בקהילת תאומי האלון צורך פחות משאבים מאמריקאי ממוצע, בעיקר בעקבות שיתוף המשאבים של החברים בקהילה. כל המשאבים בקהילה משותפים לכולם, מלבד החפצים האישיים של כל אדם. לדוגמה, לקהילה ישנם 17 כלי רכב משותפים ו"ספריית לבוש".

## קישורים חיצוניים

* 
* 

קטגוריה:יישובים אקולוגיים
קטגוריה:וירג'יניה
קטגוריה:קהילות ייעוד
קטגוריה:יישובים שהוקמו ב-1967
משה מלכא

**משה מלכא** הוא במאי, מחזאי, יוצר תיאטרון אלטרנטיבי, מנהל אמנותי של פסטיבל תיאטרון רחוב הבינלאומי בבת ים, מורה למשחק ומורה לטכניקת אלכסנדר.

## ביוגרפיה
משה מלכא התחיל את דרכו כשחקן בתיאטרונים: החאן, תיאטרון לנוער, הבימה ואנסמבל עיתים בניהולה של רנה ירושלמי.

בהמשך עבר ליצירה אישית ופיתח שפת תיאטרון פיזית ליצנית מקורית - "זיצ". מתוך שפת תיאטרון זאת יצר שבע עשרה עבודות תיאטרון רחוב ואולם. השתתף בפסטיבלים בארץ ובעולם וזכה בפרסים, בין הארצות בהן הופיע: הולנד, בלגיה, גרמניה, יוון, צרפת וארצות הברית.

יצירות בולטות: "שחורים" מאת ז'אן ז'נה, "זיבובו"- עיבוד מיוחד ל"מלך אובו" של ז'ארי, "הוביזיצ" - יצירה מתוך שפת הזיצ.

מלכא פרץ לתודעה ביחד עם שורה של יוצרי תיאטרון כמו דודי מעיין, רות קנר ונעמי יואלי כשהמשותף להם הוא פיתוח סגנון ושפת יצירה אישית בתיאטרון. משה מלכא משמש משנת 2004 כמנהל אמנותי, במאי ומחזאי של התיאטרון הישראלי-אתיופי "הולוגאב" שבבית הקונפדרציה בירושלים. התיאטרון הישראלי-אתיופי "הולוגאב" הוא אחד התיאטרונים החברתיים המרתקים והחשובים ביותר שפועלים כיום בארץ. "הולוגאב" הוא מעבדת זהות לסוגיות הקשורות לזהותו של המהגר מאתיופיה כמו מעמדו ומצבו במדינת ישראל וכן מערכת קשריו עם הקהילה הישראלית. מטרת התיאטרון היא להאיר רבדים שבתיאטרון הרגיל לא עוסקים בהם ולתת אפשרות לשחקנים יוצאי אתיופיה לבטא את רגשותיהם ואת הכישרון המיוחד שלהם. בכל שנה נוצרת בתיאטרון "הולוגאב" יצירת מקור שנובעת מתוך השוליים של מדינת ישראל. בשנת 2009 זכה התיאטרון בפרס ההצגה הטובה ביותר בפסטיבל עכו על ההצגה "הבית של מתוקו". שחקן התיאטרון ביינה גטהון זכה בפרס השחקן המצטיין.

משה מלכא משמש גם מורה למשחק, לימד ומלמד ברוב בתי הספר למשחק בארץ: "יורם לוינשטיין", "סמינר הקיבוצים", בית ספר לקרקס "סנדסיאל", אוניברסיטת חיפה והאקדמיה לאמנויות המופע ת"א. נושאי הלימוד מתפרסים מתיאטרון רחוב, תיאטרון פיזי דרך ליצנות מודרנית, אבסורד, ליצנות קלאסית עד לעבודה מדוקדקת על טקסטים של שייקספיר והעוצמה שבמילה. כל זאת על פי שיטה ייחודית שפיתח בעזרת טכניקת אלכסנדר.

לאחרונה פתח משה מלכא את "הכיתה" מרכז לימוד משחק ויצירה מתקדמים. המרכז מיועד לשחקנים בתחילת דרכם אשר רוצים לפתח את טכניקת המשחק שלהם ולעמוד ברשות עצמם וכמו כן לממש את חזונם היצירתי בתיאטרון.

## פרסים
* 1985 - "מיתה ורודה" – פרס ראשון בהצגה זוכה בפסטיבל עכו. [ שחקן ]
* 1993 - "זיצלנד פרומיסלנד" - הצגת רחוב פרס ראשון פסטיבל עכו. [ יצירה ובימוי ]
* 1997 – "בייזיצ" - הצגת רחוב פרס ראשון פסטיבל חיפה להצגות ילדים. [ יצירה ובימוי ]
* 1998 - "זיצלנד ברחוב" - הצגת רחוב פרס ראשון פסטיבל חיפה. [יצירה ובימוי]
* 2002 - "שחורים "- מאת ז'אן ז'נה תיאטרון נטלה צל"ש פסטיבל עכו. [עיבוד ובימוי]
* 2009 - "הבית של מתוקו" תיאטרון הולוגאב פרס ראשון פסטיבל עכו. [ כתיבה ובימוי]
* 2011 - "בבושידים" – פרס ראשון פסטיבל בת ים. [יצירה כתיבה ובימוי]
* 2014 – פרס הוקרה על תרומה לתיאטרון רחוב בארץ – ניתן במסגרת פסטיבל חיפה, הצגות רחוב.

## קישורים חיצוניים
* 
* תיאטרון "הולוגאב" בבית הקונפדרציה בירושלים
* אתר במה: ראיון על הצגה באוניברסיטת חיפה
* אתר במה: על ההצגה "לוסי" באוניברסיטת חיפה
* 
* פייסבוק: דף מקצועי
* הצגות זיצ ביו טיוב
* על ההצגה "מנדפרופרדה", באתר סל תרבות ארצי
* בקורת על ההצגה "love box" - "נס על הבמה"

קטגוריה:במאי תיאטרון ישראלים
קטגוריה:מחזאים ישראלים
קטגוריה:ישראלים שנולדו במאה ה-20
גשר הרכבת מעל נחל יתלה

**גשר הרכבת מעל נחל יתלה** הוא גשר במסילת ירושלים - גנות.

הגשר, המכונה **גשר 8**, שאורכו 150 מטרים, עובר מעל נחל יתלה. הוא מתחיל בקצה המערבי של מנהרה 2 המובילה מכיוון עמק איילון ומסתיים בכניסה למנהרה 3. רכבות יכולות לנוע על הגשר במהירות של עד 160 קילומטר לשעה.

בשל הפגיעה האקולוגית והנופית בשמורת הטבע באזור הרי יהודה שבה זורם נחל יתלה, הציעו בשנת 2003 סביבתנים לסלול מנהרה ארוכה מתחת לנחל במקום להעביר גשר מעליו, אך ברכבת ישראל טענו כי הדבר יגרור מסילה תלולה באורח בלתי מעשי. ב-2005 נבדקה שוב האפשרות לחפור מנהרה ארוכה מתחת לנחל, ורכבת ישראל הסכימה כי מדובר בחלופה בת-ביצוע, אך יקרה בכחצי מיליארד ש"ח. כמו כן, העריכו ברכבת כי התכנון מחדש יעכב את מועד סיום העבודות בשנתיים.

בשנת 2008 התעצם הוויכוח בין הארגונים הירוקים לרכבת ישראל, וכל אחד מהצדדים גיבה את החלופה שהציע בחוות דעת של מומחה. פרופסור אלפרד האק, מומחה בינלאומי למנהור, גויס לטובת הגופים הירוקים וקבע כי הפתרון הטוב ביותר לרכבת בירושלים הוא מנהרה ארוכה מתחת לנחל יתלה. מנגד, רכבת ישראל גייסה לטובתה את פרופסור יוסי חצור מאוניברסיטת בן-גוריון, שקבע כי הסלע בתוואי המתוכנן הוא מהסוג הגרוע ביותר, ושההשקעה ההנדסית במנהרה ארוכה תהיה גדולה פי כמה מהתכנון המקורי. מן הצד השני, הגופים הירוקים שללו את טענות חברת הרכבת, ולטענתם הם הפריכו את ההערכות בנוגע לעלות הנוספת של החלופה שהציעו, ובנוגע לכך שהיא תימשך זמן רב יותר.

מינהל התכנון מינה ועדה חיצונית בראשות פרופסור עזרא סדן, שתמליץ על אחת החלופות. פרופסור סדן קבע שחלופת המנהור ישימה ככל הנראה מבחינה הנדסית, אך לחלופה זו אין תכנון הנדסי מוכן, להבדיל מחלופת חברת הרכבת, ולכן חלופה זו כרוכה בחוסר ודאות. פרופסור סדן העדיף את חלופת רכבת ישראל מטעמי לוח הזמנים לביצוע, עלות הביצוע וטעמים אחרים.

גם לאחר שהוחלט להעדיף את התוכנית של רכבת ישראל על פני החלופה של הארגונים הירוקים, מועצת הגנים הלאומיים ושמורות הטבע המשיכה להתנגד להמשך העבודות בקו ואף לא אישרה את בקשתה של רכבת ישראל לפרוץ כביש גישה לציוד מכני הנדסי דרך שמורת הטבע של נחל יתלה.

ב-4 באוגוסט 2009 אישרה המועצה הארצית לתכנון ולבנייה את תוואי הרכבת. המועצה דחתה את החלופה שהציעה רשות הטבע והגנים והחליטה שלא להנמיך את מסילת הרכבת באזור נחל יתלה. עם זאת, שונה התכנון של הגשר מעל הנחל, כך שהפגיעה בנוף תקטן. במקום חמישה עמודים תומכים, נבנה עמוד מרכזי אחד שהוצב בתוך הנחל.

הגשר בוצע בין השנים 2013–2014 על ידי חברת שפיר-הנדסה, בשיטת היציקה המאוזנת כשכל צד נתמך על ניצב אחד בלבד.

## גלריה

קובץ:NahalYitleRailwayBridgeDec182022 01.jpg
קובץ:High-speed railway to Jerusalem Bridge 8 Nahal Itle.JPG|גשר 8 מעל נחל יתלה, בשלבי הבנייה הסופיים, מאי 2013
קובץ:גשר הרכבת מעל נחל יתלה במבט מצפון.jpg|גשר הרכבת מעל נחל יתלה במבט מצפון
קובץ:IHM גשר 1.jpeg
קובץ:IHM גשר.jpeg


## קישורים חיצוניים

דרישת שלום מנחל יתלה

## הערות שוליים

יתלה
קטגוריה:קו הרכבת המהיר לירושלים
בול ארנה

**בול ארנה** (באנגלית: **Ball Arena**) הוא אולם ספורט רב תכליתי הממוקם בדנוור, קולורדו. האולם הוא אולמה הביתי של קבוצת דנוור נאגטס מליגת ה-NBA, קולורדו אוולאנש מליגת ה-NHL, קולורדו מאמות' מליגת הלקרוס האמריקאית (NLL) וקולורדו קראש מליגת ה-AFL. בנוסף, באולם נערכים קונצרטים והופעות.

האולם נקרא "פפסי סנטר" מאז הקמתו ועד 22 באוקטובר 2020, אז הוחלף שמו לשמו הנוכחי. הוא בבעלות יזמות הספורט קרונקי של סטן קרונקי.

## היסטוריה
האולם הוקם כחלק משדרוג הספורט בדנוור יחד עם קרוס פילד, אולמה של קולורדו רוקיס מליגת ה-MLB, ו-Sports Authority Field at Mile High, אולמה של דנוור ברונקוס מליגת ה-NFL. המקום נבנה על מנת להיות נגיש בקלות. לפני הקמת האולם, דנוור נאגטס וקולורדו אוולאנש שיחקו באולם הספורט מק'ניקולס.

הקמת המבנה ארכה 21 שבועות. השלמתו נחגגה ב-1 באוקטובר 1999 על ידי הופעה של סלין דיון.

האולם אירח את משחקי הגמר של גביע סטנלי ב-2001 בין ניו ג'רזי דווילס לקולורדו אוולאנש, שהסתיימו בניצחון האוולאנש לאחר 7 משחקים. ב-2011 וב-2012 האולם אירח את אירוע UFC.

האולם אירח את ועידת המפלגה הדמוקרטית ב-2008.

## המקום
המבנה ממוקם בשדרות שפיר, רחוב ראשי במרכז העיר דנוור. באולם ישנם פסלים המתארים שחקנים במצבים אופייניים למשחק ההוקי והכדורסל.

במקום גם 3 מסעדות: בלו סקיי גריל, לאנד רובר דנוור קלאב ודה רידג'ליין.

## קישורים חיצוניים

* 
## הערות שוליים

קטגוריה:דנוור: ספורט
קטגוריה:אולמות כדורסל בארצות הברית
קטגוריה:ארצות הברית: אצטדיונים ומתקני ספורט
קטגוריה:דנוור נאגטס
שישים ושש

**שישים ושש** (באנגלית: **Sixty Six**) היא דרמה קומית ביוגרפית בריטית משנת 2006.

## עלילה
הסרט מספר את סיפורו של ברני רובנס, נער בריטי מופנם שמתכנן לעצמו בשאפתנות את מסיבת בר המצווה המושלמת ביותר, בניסיון להאפיל על הצלחת מסיבת הבר מצווה של אחיו הגדול והמציק. שרשרת של אירועים של חוסר מזל מאפילים על כך, והמשפחה נקלעת לקשיים פיננסים שמאלצים אותו  להנמיך את ציפיותיו, ולקיים את מסיבת הבר מצווה בבית דודיו, ואם לא די בכך, תאריך מסיבת בר המצווה של ברני חל בדיוק בגמר מונדיאל 1966 (שהתרחש באנגליה) ואורחים רבים מבטלים את הגעתם למסיבה.

## רקע
הרקע לכתיבת התסריט הוא סיפורו של במאי הסרט פול ווילנד שחגג את מסיבת הבר מצווה ביום גמר מונדיאל 1966.

## שחקנים

## קישורים חיצוניים

קטגוריה:סרטי 2006
קטגוריה:סרטים בריטיים המבוססים על סיפור אמיתי
גיא בר-לב

**גיא בר-לב** הוא קצין צה"ל בדרגת תת-אלוף במילואים, בתפקידו האחרון שימש כקצין איסוף קרבי ראשי.
## ביוגרפיה
בר-לב התגייס לצה"ל ב-1987 ושובץ בחיל השריון. שירת כלוחם בגדוד 82 של חטיבה 7, וכמפקד טנק בפלוגות א' וב' של הגדוד. לאחר קורס קצינים שירת כמפקד מחלקה ומפקד פלוגה ג' בגדוד. שירת כסמג"ד בגדוד 77 של החטיבה, ולאחר תקופת לימודים שירת כקצין אג"ם החטיבתי. קודם לדרגת סגן-אלוף ומונה למפקד גדוד 82, שירת בתפקיד בעת הנסיגה מלבנון בשנת 2000. בתפקידו הבא שירת כקצין אג"ם של עוצבת געש, לאחר השתלמות בקורס לפיקוד ומטה של צבא ארצות הברית מונה לסגן מפקד חטיבה 460. לאחר מכן קודם לדרגת אלוף-משנה ומונה למפקד חטיבת קרייתי, חטיבת שריון במילואים ובמקביל שימש ראש מחלקת אימונים בזרוע היבשה. בתפקידו הבא שירת כסגן מפקד אוגדת אזור יהודה ושומרון וב-2008 מונה למפקד חטיבה 460, חטיבת ההכשרות של חיל השריון, שירת בתפקיד עד יולי 2011.

ביולי 2012 מונה לקצין איסוף קרבי ראשי בדרגת תת-אלוף. הוא המפקד הראשון של החיל שלא מגיע מאגף המודיעין, בתפקידו שימש עד 31 באוגוסט 2015.

הוא מכהן כסמנכ"ל ומנהל חטיבת מערכות, טילים וחלל בתעשייה האווירית לישראל.

בר-לב בעל תואר ראשון במשאבי אנוש ומנהל עסקים, בוגר המכללה לביטחון לאומי ותואר שני במדע המדינה מאוניברסיטת חיפה.

## קישורים חיצוניים
* גיא בר-לב באתר יד לשריון.
* .
* .
* אור הלר, "צריכים להוריד לאפס את גורם ההפתעה", "ישראל דיפנס",  25 ביוני 2014.

## הערות שוליים

קטגוריה:תתי-אלופים בצה"ל
קטגוריה:קציני איסוף קרבי ראשיים
קטגוריה:מפקדי חטיבה 460
קטגוריה:מפקדי חטיבת קרייתי
קטגוריה:מפקדי גדוד 82
קטגוריה:סגל התעשייה האווירית לישראל
קטגוריה:מפקדי חטיבות במלחמת לבנון השנייה
הקבינט של ארצות הברית בממשל ג'ון פ. קנדי

[300px|ממוזער|שמאל|מעמד ההשבעה של חברי הקבינט, [21 בינואר 1961]]
**הקבינט של ארצות הברית בממשל ג'ון פ. קנדי** כיהן במשך שנתיים ועשרה חודשים, ממועד השבעת הנשיא קנדי ב-20 בינואר 1961 ועד שנרצח ב-22 בנובמבר 1963.

## הרכב הקבינט
הקבינט כלל 11 בעלי תפקידים וכיהנו בו 14 גברים. במהלך כהונתו הקצרה של הקבינט התרחשו חילופי גברי של שר הדואר, מזכיר העבודה ומזכיר הבריאות, החינוך והרווחה.

כל חברי הקבינט שכיהנו בעת מותו הפתאומי של קנדי המשיכו לכהן בקבינט של יורשו לינדון ג'ונסון.

## חברי הקבינט
### מזכירי מחלקות הממשל
* מזכיר המדינה: דין ראסק (1961–1963)
* מזכיר האוצר: קלרנס דאגלס דילון (1961–1963)
* מזכיר ההגנה: רוברט מקנמארה (1961–1963)
* התובע הכללי: רוברט קנדי (1961–1963)
* המנהל הכללי של הדואר: ג'. אדוארד דיי (1961–1963), ג'ון גרונוסקי (1963)
* מזכיר הפנים: סטיוארט יודול (1961–1963)
* מזכיר החקלאות: אורוויל פרימן (1961–1963)
* מזכיר המסחר: לותר הודג'ס (1961–1963)
* מזכיר העבודה: ארתור גולדברג (1961–1962), ו. וילארד וירץ (1962–1963)
* מזכיר הבריאות, החינוך והרווחה: אברהם ריביקוף (1961–1962), אנתוני סלברזה (1962–1963)

### בעלי תפקידים ברמת הקבינט
* סגן הנשיא: לינדון ג'ונסון (1961–1963)

## קישורים חיצוניים

* 

*
קנדי
אליפות וימבלדון 1883

** אליפות וימבלדון 1883** הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-7 ביולי והסתיימה ב-16 ביולי.

בתחרות השתתפו 24 ספורטאים בריטים.

## התחרות
שמאל|ממוזער|180px|ויליאם רנשו, מנצח התחרות
התחרות נערכה ב-2 שלבים. בשלב הראשון 23 ספורטאים התחרו על הזכות להתמודד מול המנצח של התחרות שנערכה בשנה שעברה. בשלב השני המנצח של השלב הראשון נפגש עם האלוף-משנה שעברה.

כול המשתתפים חולקו ל-2 בתים (16 בעליון ו-7 ספורטאים בתחתון).המנצחים נפגשו בגמר מתמודדים.

המנצח של השלב הראשון היה טניסאי בריטי ארנסט רנשו, אח של מנצח אליפות וימבלדון 1882. אחים רנשו נפגשו במשחק הקובע את מנצח התחרות (כמו בשנה שעברה) וויליאם רנשו ניצח ב-5 מערכות. בכך הוא זכה באליפות השלישית ברציפות. במשחק הגמר נוכחו כ-2500 צופים.

## קישורים חיצוניים
* האתר הרשמי של אליפות וימבלדון
* תוצאות משחקי האליפות

קטגוריה:אליפויות וימבלדון
קטגוריה:1883 בספורט
לה נובל אובזרווטר

**לה נובל אובזרווטר** (בצרפתית: **Le Nouvel Observateur**) לפעמים נקרא בקצרה **לה נובל אובז** הוא מגזין חדשות צרפתי. מגזין זה הוא המגזין הכללי הצרפתי הבולט ביותר במונחים של קהל ותפוצה (460,780 נכון ל-2014).

מאז 1964, מגזין זה מסקר חדשות פוליטיות, עסקיות וכלכליות. המגזין כולל סיקור נרחב של נושאים פוליטיים, מסחריים ותרבותיים מאירופה, אפריקה והמזרח התיכון. התחומים החזקים במגזין הם עניינים פוליטיים וספרותיים ומובחן על ידי היחס המעמיק שלו לנושאים היומיים העיקריים. המגזין תואר כ"מגזין קהילת האינטלקטואלים הצרפתים", או בכינוי גנאי כ"איבר רשמי למחצה של 'הקוויאר חסר הטקט' של צרפת". המערכת הנוכחית של המגזין מנוהלת על ידי שניים ממייסדיה, ז'אן דניאל וקלוד פרדריאל. נתח של 65% מהמגזין נרכש על ידי הבעלים של העיתון היומי הצרפתי לה מונד בשנת 2014.

אתר העיתון באינטרנט, (**http://tempsreel.nouvelobs.com**), הושק על ידי פטריק ויאל וכריסטינה סוריו בשנת 1999. האתר מופעל בהנחיית שירות האתרים Netino.

במקביל לפעילות המערכת, קבוצת הנובל אובזרווטר החלה לנהל את אתר החדשות הצרפתי Rue 89 בדצמבר 2011 והפכה לבעלת המניות היחידה של האתר.

## היסטוריית שמות המגזין
* נוסד בשנת 1950 ותחילה נקרא L'Observateur politique, economique et littéraire
* משנת 1953 עד 1954 נקרא המגזין בקצרה L'Observateur d'aujourd'hui
* משנת 1954 עד 1964 הופץ תחת השם France-observateur
* משנת 1964 עד היום ידוע המגזין בשם Le Nouvel Observateur

## קישורים חיצוניים

* 

קטגוריה:צרפת: כתבי עת
קטגוריה:שבועונים
אלבסטה (כדורגל)

**אלבסטה** (בספרדית: **Albacete Balompié, S.A.D**) הוא מועדון כדורגל ספרדי מהעיר אלבסטה המשחק בליגה הספרדית השנייה. הקבוצה הבכירה של המועדון משחקת את משחקיה הביתיים באצטדיון קרלוס בלמונטה המכיל 17,524 מקומות.

## היסטוריה
המועדון הוקם בשנת 1940, תחת השם "ארגון הכדורגל אלבסטה", אך שם זה שונה מאוחר יותר לשם **אלבסטה באלומפיה** כדי להפוך את השם ליותר ספרדי. לאחר שנים שבהן הקבוצה שיחקה בליגות הנמוכות, אלבסטה העפילה לראשונה לליגה השנייה בעונת 1985/1986, אך ירדה לאחר עונה אחת בלבד. בעונת 1989/1990 הקבוצה חזרה לליגה השנייה, ולאחר עונה אחת ב-, עלתה הקבוצה לראשונה בתולדותיה לליגה הראשונה אחרי שסיימה במקום הראשון בליגה השנייה. הקבוצה שרדה בליגה הראשונה במשך חמש עונות, עד עונת  שבסיומה חזרה לליגה השנייה. בעונת  שבה הקבוצה לליגה הראשונה, ולאחר 2 עונות בלבד ירדה לליגה השנייה כאשר ניצחה רק 6 משחקים מ-38 אפשריים. בסיום עונת  ירדה הקבוצה לליגה השלישית אחרי 21 שנים של היעדרות. ב-6 בדצמבר 2011, אנדרס אינייסטה ששיחק בצעירותו במועדון, לפני שעבר לברצלונה, תרם למועדון 420 אלף אירו והפך לבעלים של המועדון. בסיום עונת  עלה המועדון לליגה הספרדית השנייה. בסיום עונת 2015/2016 הקבוצה סיימה במקום ה-21 בליגה השנייה וירדה לליגה השלישית.

בתום עונת 2021/2022 שבה לליגה הספרדית השנייה.

## סגל הקבוצה
נכון ל-19 בספטמבר 2025

 (בהשאלה מפאוק סלוניקי)

 

 (קפטן)

 (בהשאלה מאולימפיאקוס)
 

 

 
 
 

## שחקנים מפורסמים

## קישורים חיצוניים

* 

## הערות שוליים

קטגוריה:קבוצות כדורגל ספרדיות
קטגוריה:קבוצות כדורגל שהוקמו ב-1940
קטגוריה:קסטיליה-לה מנצ'ה
כריסטיאן סטואני

**כריסטיאן ריקרדו סטואני קורבאלו** (בספרדית: **Christian Ricardo Stuani Curbelo**; נולד ב-12 באוקטובר 1986) הוא כדורגלן אורוגוואי המשחק בעמדת החלוץ בז'ירונה מהלה ליגה, בה הוא גם משמש כקפטן.

## קריירה
סטואני החל את הקריירה המקצועית שלו במדי אלופת אורוגוואי דאנוביו. בשנת  הושאל לבז'ה ויסטה, ולאחר שהרשים במדיה חזר לדאנוביו וזכה עמה באליפות. בינואר  חתם ברג'ינה מתחתית הסרייה א'. הוא ערך את הופעת הבכורה שלו בתיקו 1-1 נגד אמפולי. במדי רג'ינה הוא מיעט לשחק ובסיום עונת  ירד עם הקבוצה לסרייה ב'. ב-31 ביולי 2009 הושאל לאלבסטה מהליגה השנייה. עם 22 שערים סטואני סיים במקום השני בטבלת כובשי השערים של הליגה אחרי חורחה מולינה מאלצ'ה. למרות יכולתו הטובה בעונה זו, קבוצתו הייתה רחוקה רק 2 נקודות מירידה. בעונת  הושאל ללבאנטה בה שימש בעיקר כמחליף לפליפה קאייסדו והבקיע 8 שערים. שנה לאחר מכן הושאל לראסינג סנטנדר ואחרי שחוזהו ברג'ינה הסתיים חתם באספניול ל-4 שנים.

ב-15 ביולי 2015 חתם במידלסברו האנגלית עבור 3 מיליו יורו. ב-21 ביולי 2017 חתם סטואני בז'ירונה הספרדית.

ב-14 בנובמבר 2012 ערך את הופעת הבכורה שלו בנבחרת אורוגוואי בניצחון 1–3 נגד  במשחק ידידות. ב-10 בספטמבר 2013 הבקיע את שער הבכורה שלו בניצחון 0–2 נגד  במסגרת מוקדמות מונדיאל 2014. סטואני זומן לסגל הנבחרת לקראת מונדיאל 2014.

## תארים
;דאנוביו
* ליגת העל האורוגוואית: 2004

;אישיים
* גול החודש בפרמייר ליג: אוגוסט 2016
* פרס הפיצ'יצ'י בליגה הספרדית השנייה: 2019/20, 2021/22
* שחקן החודש בליגה הספרדית השנייה: דצמבר 2021

## קישורים חיצוניים

* פרופיל השחקן באתר הרשמי של אספניול

קטגוריה:חלוצי כדורגל אורוגוואים
קטגוריה:כדורגלנים אורוגוואים
קטגוריה:כדורגלני דאנוביו
קטגוריה:כדורגלני רג'ינה קלצ'ו
קטגוריה:כדורגלני אלבסטה
קטגוריה:כדורגלני לבאנטה
קטגוריה:כדורגלני ראסינג סנטנדר
קטגוריה:כדורגלני אספניול
קטגוריה:כדורגלני מידלסברו
קטגוריה:כדורגלני ז'ירונה
קטגוריה:כדורגלני נבחרת אורוגוואי
קטגוריה:כדורגלני מונדיאל 2014
קטגוריה:כדורגלני קופה אמריקה 2015
קטגוריה:כדורגלני קופה אמריקה 2016
קטגוריה:כדורגלני מונדיאל 2018
קטגוריה:כדורגלני קופה אמריקה 2019
קטגוריה:אורוגוואים שנולדו ב-1986
דחליל (כתב עת)

"**דחליל**" היה כתב עת סאטירי שפעל בישראל בשנת 1953. 

"דחליל" הוקם על ידי שמואל גורן וזאב, ככתב עת סאטירי ששילב קריקטורות ומאמרים. הוא הודפס בפורמט של שמונה עמודים בשני צבעים. עד הגיליון החמישי נהג זאב להשתמש בשם העט "יונה", כנראה בגלל היותו בתקופת ניסיון בעבודה עבור העיתון "מעריב". על הכותבים והמאיירים בעיתון נמנו: עמוס קינן, גרשון אפפל, מנחם גפן, יואל מרקוס.

הגיליון הראשון של "דחליל" ראה אור ב-26 בפברואר. במשך אותה שנה יצאו עשרה גיליונות של העיתון, כשהאחרון מהם יצא ב-30 באפריל. גיליון נוסף יצא לכבוד יום העצמאות.

אוסף של גיליונות העיתון נמצא במוזיאון הישראלי לקריקטורה ולקומיקס בחולון.

## לקריאה נוספת
*חזקיהו, ניסים (נוסקו), **זאב ויונה, הקריקטוריסט שרדף שלום**, המוזיאון הישראלי לקריקטורה ולקומיקס, חולון, 2013

קטגוריה:זאב (קריקטוריסט)
קטגוריה:1953 בישראל
קטגוריה:עיתונות בעברית
קטגוריה:עיתונות סאטירית
קטגוריה:קריקטורה בישראל
אהבה מלידה

**אהבה מלידה** (באנגלית: **Offspring**) היא סדרת טלוויזיה עטורת פרסים (זוכת פרסי המכון האוסטרלי לקולנוע ופרס ה"אמי" האוסטרלי), דרמה קומית טלוויזיונית אוסטרלית שהוקרנה לראשונה ב-15 באוגוסט 2010 ,בישראל משודרת ב HOT3.

העלילה מתרחשת בפיצרוי, מלבורן, מתרכזת סביב נינה פראודמן (אשר קדי, "הדרך לאהוב") בת ה-30, רופאה מיילדת ובני משפחתה, הם מנווטים בכאוס של חיים מודרניים. הסדרה משלבת דרמת נרטיב קונבנציונלי עם פלאשבקים, אנימציה גרפית ורצפי פנטזיה. הקריירה שלה מלאה בהפתעות, בעלה לשעבר מנסה להוכיח את אהבתו האינסופית אליה; למשפחה שלה לא חסרים מצבי חירום; ונינה היא מסוג האנשים שכולם פונים אליהם לעזרה ברגעי המשבר שלהם. בזמן שהיא מתכננת את דרכה במערבולות של משפחת פראודמן, נינה לחלוטין סוטה מהמסלול כשהיא פוגשת בקולגה חדש לעבודה, כריס הבל (דון האני), רופא ילדים שרק הגיע למלבורן. למרות הניצוץ הבלתי ניתן להכחשה ביניהם, לכריס יש עבר שעלול להרוס את תקוותיה של נינה.

בילי פראודמן (קאט סטיוארט) היא אחותה הגדולה והמרדנית של נינה, שעובדת כמתמחה בעסק הנדל"ן של אביהן. כעת, היא נחושה לשים את עברה הפרוע מאחור ולעשות משהו גדול בחייה, אך היא מתקשה לשכנע את בן-זוגה הלא יציב מיק (אדי פרפקט) לעשות צעד דומה. שרי (דבורה מיילמן, "ארוכה הדרך הביתה") המבריקה והנמרצת היא חברתה הטובה של נינה. שרי, שעבדה עד לאחרונה כאחות, מחליטה להצטרף לצוות הרפואי של ספינת שיט, וחוזרת ליבשה ולחייה של נינה רגע לפני שהיא יולדת וחווה מהפך אדיר. הסדרה עוקבת אחר הרפתקאותיהם של בני משפחת פראודמן והסובבים אותם, במסע אחר אהבה, סיפוק ואיזון בחיים המודרניים, ובוחנת את הברכות והקללות שמגיעות בחיי המשפחה, שהולכת לעבור צעדים לא צפויים בחיי היומיום שלה.

לצדה של קאדי, מככבים בסדרה קאט סטיוארט, דון האני, ג'יי ראיין, דבורה מיילמן, אדי פרפקט, לינדה קרופר ("דג קטן"), ריצ'רד דייוויס, ג'ון ווטרס ומתיו לנווז.

דברה אוסוולד כתבה את הסדרה עם ג'ון אדוארדס ואימוגן בנקס. הסדרה הופקה על ידי חברת ההפקות העצמאית הגדולה באוסטרליה, **Southern Star Group**.

אהבה מלידה נולדה במקור כסרט טלוויזיה בן שעתיים, אבל לאחר שמנהלי הטלוויזיה התרשמו מאיכותה, פוצלה לסדרה בת 13 פרקים. שידוריה של העונה השנייה החלו ביום 16 במאי 2011, עם פרק בכורה כפול. מאז הופקו עונות 3 4 5 6 7.

## קישורים חיצוניים

* 

קטגוריה:סדרות טלוויזיה אוסטרליות
קטגוריה:דרמות קומיות
מיקאל לנדרו

**מיקאל ונסן אנדרה-מארי לאנדרו** (בצרפתית: **Mickaël Vincent André-Marie Landreau**; נולד ב-14 במאי 1979) הוא כדורגלן עבר צרפתי ששיחק בעמדת השוער ומאמן כדורגל.

לאנדרו הוא הכדורגלן עם מספר ההופעות הגדול ביותר בליגה הצרפתית הראשונה.

## קריירה
אל מחלקת הנוער של נאנט הצטרף לאנדרו בגיל 14. ב-1996 הצטרף לקבוצה הבוגרת ובמשחקו הראשון בקבוצה, תיקו 0-0 נגד בסטיה ב-2 באוקטובר 1996, עצר בעיטת עונשין מ-11 מטרים. לאנדרו הפך לשוער הקבוע של הקבוצה ובגיל 19 מונה לקפטן. לאנדרו עמד בשער הנבחרת הצרפתית בגביע העולם בכדורגל עד גיל 20 של 1997. במשך עשר שנים שיחק לאנדרו בנאנט, וזכה עימה בגביע הצרפתי ב- וב-, באליפות צרפת ב- ובגביע האלופות ב- וב-. ב-2006 עבר לאנדרו לפריז סן-ז'רמן בהעברה חופשית. לאנדרו היה השוער בכל משחקי הליגה של פריס סן-זרמן בשלוש עונותיו בקבוצה, אולם הגעתו של גרגורי קופה לקבוצה ב-2009 העמידה בסימן שאלה את עתידו של לאנדרו כשוער ראשון והוא בחר לעזוב לליל. עד מהרה הפך לשוער המוביל בליל ב-3 וחצי עונותיו, כשהוא מקדים שוערים אחרים מסגל הקבוצה בתוכם וינסנט אניימה. עם ליל זכה  לאנדרו בדאבל בשנת 2011. 

בחלון ההעברות של ינואר 2013 עבר לאנדרו לבסטיה בחוזה לחצי שנה. במדי בסטיה שבר לאנדרו את שיא ההופעות בליגה הצרפתית הראשונה שעמד עד אז על 602 משחקים.

### נבחרת לאומית
למעט גביע העולם עד גיל 20 של 1997, לאנדרו אף פעם לא הצליח לבסס את מעמדו כשוער ראשון בנבחרת הצרפתית ולאורך הקריירה שלו הקדימו אותו פביאן בארטז, גרגורי קופה והוגו לוריס. הוא עמד בשער הנבחרת בשני משחקים בגביע הקונפדרציות של 2001 בו זכתה ארצו, בשישה משחקים במוקדמות יורו 2008 ובשלושה משחקי ידידות. בסך הכל רשומות לזכותו 11 הופעות בינלאומיות.

## מאמן
בשנת 2017 לנדרו מונה למאמן לוריאן מהליגה הצרפתית השנייה.

## תארים
### מועדונים
;נאנט
*אליפות צרפת - 2001
*הגביע הצרפתי - 1999, 2000
*גביע האלופות - 1999, 2001
;פריז סן-ז'רמן
*גביע הליגה - 2008
;ליל
*אליפות צרפת - 2011
*הגביע הצרפתי - 2011

### נבחרת
*גביע הקונפדרציות - 2001

## קישורים חיצוניים

* 

קטגוריה:שוערי כדורגל צרפתים
קטגוריה:כדורגלני נאנט
קטגוריה:כדורגלני פריז סן-ז'רמן
קטגוריה:כדורגלני ליל
קטגוריה:כדורגלני בסטיה
קטגוריה:כדורגלני נבחרת צרפת
קטגוריה:כדורגלנים צרפתים
קטגוריה:כדורגלני גביע הקונפדרציות 2001
קטגוריה:כדורגלני גביע הקונפדרציות 2003
קטגוריה:כדורגלני יורו 2004
קטגוריה:כדורגלני מונדיאל 2006
קטגוריה:כדורגלני מונדיאל 2014
קטגוריה:מאמני כדורגל צרפתים
קטגוריה:צרפתים שנולדו ב-1979
סקוט הארטמן

ד"ר **סקוט הארטמן** (Scott Hartman) הוא פלאונטולוג ואמן פלאונטולוגי המתמחה באיורי שלדים של דינוזאורים ובפרט בשחזור האנטומיה וצורת השלד של הדינוזאור בתנוחתו הטבעית. איוריו משמשים כייחוס לשחזור שלדים מורכבים במוזיאוני טבע וכן ליצירת שחזורים של דינוזאורים כפי שהיו חיים (בפרט בגרפיקה ממוחשבת CGI). בנוסף לאיורי שלדים, להארטמן יש תואר דוקטור לפלאוביולוגיה והוא פרסם מספר מאמרים בפלאונטולוגיה, בייחוד על זאורופודים. אחד ממאמריו הבולטים הוא תיאור מדעי של "ג'ימבו", שלד במצב שלמות טוב יחסית של סופרזאורוס, שביסס את סיווגו של הסופרזאורוס כסוג טקסונומי נפרד וכאחד הדינוזאורים הארוכים ביותר שחיו אי-פעם.

חלק מיצירותיו נוצרו למען סדרות טלוויזיה דוקומנטריות כמו "מהפכת הדינוזאורים" או "מועדון הקרב הג'ורסי".

## קישורים חיצוניים
* אתר איורי השלדים של סקוט הארטמן
* קורות חיים

קטגוריה:פלאונטולוגים אמריקאים
קטגוריה:אמנים פלאונטולוגיים
רגבן בית-הלחמי

**רגבן בית-הלחמי** (שם מדעי: *Ocneropsis bethlehemita*) הוא מין חרק מסוג רגבנים (*Ocneropsis*) ממשפחת החגביים, שניתן למוצאו גם בישראל, באזור הגליל והחרמון. הרגבן זוהה לראשונה בשנת 1893.

אורכו של רגבן בוגר יכול להגיע עד 60 מ"מ. לא ידועים תת-מינים שלו.

## קישורים חיצוניים

קטגוריה:חגביים
קטגוריה:ארץ ישראל: חגבאים
אבי תלם

**אבי תלם** (27 בפברואר 1941 - 21 ביוני 2025) היה קצין בצה"ל בדרגת אלוף-משנה, פיקד על סיירת אגוז ועוצבת ברעם.

## שירות צבאי
תלם נולד בעיראק, אביו היה סוחר בדים בבגדאד.
עלה עם משפחתו לישראל בשנת 1950. לאחר עלייתו התגוררה המשפחה באוהל במעברת כורדני, אחר כך עברו לפחון. הושפע מאחיו שהתחנך בקיבוץ כפר המכבי.
כיוון שהיה פעיל בתנועת "השומר הצעיר" בחר להגיע לקיבוץ שריד. תוך פחות משנה החל להדריך עולים בקן השומר הצעיר במגדל העמק ובהמשך הדריך גם בני משק בקן שבקיבוץ
עם גיוסו לצה"ל בשנת 1960 שובץ בנח"ל, עבר הכשרה כלוחם וקורס מ"כים חי"ר. לאחר הקורס שובץ בגדוד הנח"ל המוצנח ושימש כסמל מחלקה. תלם השלים קורס קציני חי"ר ובתום הקורס התנדב לסיירת מטכ"ל והתקבל בזכות המלצת מפקדו, בקורס הקצינים, אהרון אשל. היה קצין ומפקד צוות בסיירת מטכ״ל.

בשנת 1964 נשלח לאתיופיה כיועץ צבאי מטעם צה"ל. שנה לאחר מכן שב לישראל. השלים קורס מפקדי פלוגות, ושימש במספר תפקידים בסיירת אגוז ובהם, סגן מפקד פלוגה, מפקד פלוגה, וכסגן מפקד סיירת אגוז בעת מלחמת ששת הימים, לאחר המלחמה שימש כממלא מקום מפקד הסיירת. במלחמת ההתשה לחם כסגן מפקד גדוד בחטיבת גולני, ואף נפצע בפעילות מבצעית. לאחר מכן שימש כקצין המבצעים של פיקוד הצפון ובהמשך שימש כקצין אג"ם בחטיבת גולני.

באוגוסט 1972 מונה למפקד סיירת אגוז. תלם פיקד על היחידה במבצע קלחת 4 ובמלחמת יום הכיפורים, בתפקידו שימש עד סוף פברואר 1974. לאחר מכן פיקד על פלוגה בבה"ד 1 ומילא תפקיד מטה במפקדת קצין חי"ר וצנחנים ראשי. בשנים 1977-1976 שימש סגן מפקד חטיבה 408 ובשנים 1979-1978 סגן מפקד חטיבה 623. בשנים 1981-1980 פיקד על חטיבת החרמון.  

במלחמת לבנון פיקד על עוצבת ברעם. כוחות החטיבה לקחו חלק בלחימה על צור וצידון ובמחנה הפליטים רשידיה.

בשנים 1983–1985 נשלח לסינגפור לשמש כיועץ צבאי. השתחרר מצה"ל ב-1986.

## תפקידים אזרחיים
לאחר שחרורו כיהן כראש מחוז צפון של צוות - ארגון גמלאי צה"ל וכסגן יו"ר ארצי. כיהן כדירקטור בבנק אוצר החייל, בחברה הכלכלית של עיריית חיפה, כסמנכ"ל רשת סופרמרקטים בצפון, כמנהל המשביר המרכזי בצפון וכמנכ"ל הכרמלית בחיפה עד שנת 2005.

תלם היה בעל תואר ראשון במזרחנות מטעם אוניברסיטת חיפה ותואר שני במדע המדינה מאוניברסיטת חיפה והמכללה לביטחון לאומי.

נפטר ב-21 ביוני 2025, והובא למנוחות בבית העלמין בתל רגב . הותיר אחריו אישה ושני ילדים. בנו יואב תלם שירת כתת-ניצב במשטרת ישראל. בנו השני גיא תלם משמש כמנכ״ל תיאטרון חולון.

## קישורים חיצוניים
* אבי תלם באתר "50 שנה למלחמת יום הכיפורים" של ארכיון צה"ל ומערכת הביטחון
* סיור ברמת הגולן לרגל סיום תפקידו של יו"ר המחוז אבי תלם, באתר "צוות - ארגון גמלאי צה"ל"
* 
* אגוז, באתר חטיבת גולני

## הערות שוליים

קטגוריה:אלופי-משנה בצה"ל
קטגוריה:חיילי חיל הרגלים במלחמת יום הכיפורים
קטגוריה:מפקדי עוצבת ברעם
קטגוריה:לוחמי סיירת מטכ"ל
קטגוריה:מפקדי סיירת אגוז
קטגוריה:ישראלים ילידי עיראק
קטגוריה:שריד (קיבוץ): אישים
קטגוריה:בוגרי אוניברסיטת חיפה
קטגוריה:חיילי חיל הרגלים במלחמת ששת הימים
קטגוריה:מפקדי פלוגות במלחמת יום הכיפורים
קטגוריה:מפקדי חטיבות במלחמת לבנון הראשונה
קטגוריה:אישים הקבורים בבית הקברות תל רגב
קטגוריה:ישראלים שנולדו ב-1941
קטגוריה:ישראלים שנפטרו ב-2025
תפריט, הירחון לכל

"**תפריט, הירחון לכל**" הוא ירחון שהופיע בישראל בשנת 1949 עד לשנת 1952 בקירוב.

הירחון הציג מבחר אקלקטי של סיפורים, מקוריים ומתורגמים, סקירות מתחום הבידור לצד קריקטורות ואיורים שונים.
הירחון הודפס בפורמט קטן (גובה 16.5 ס"מ, רוחב 12 ס"מ) ובצבע אחד. כריכת הירחון, לעומת זאת, הודפסה בצבע מלא וכללה איור של אמנים שונים כפרידל שטרן ושלמה זבדי, שעסקו גם בעריכה גרפית של כתב העת.

על צוות הכותבים והמאיירים בעיתון נמנו שטרן, זבדי, גרשון אפפל, דוש, אורי אבנרי, מידד שיף, אביגדור המאירי, פרי רוזנפלד ואחרים.

קטגוריה:עיתונות בעברית
קטגוריה:ישראל: כתבי עת
פלטי הכתמים

**פלטי הכתמים** (שם מדעי: *Xiphophorus maculatus*) הוא דג נוי ממשפחת גמבוזיים ממרכז אמריקה. דג נוי זה שגדלו אינו עולה על שבעה ס"מ, דומה מאוד לקרובו הסייפן המצוי, אך גופו קצר יותר וגבוה יותר. דג זה שליו ורגוע, וחי בהרמוניה עם שאר דגי האקווריום הקיבוצי, צבעיו עזים ונוכחותו באקווריום מורגשת למרות ממדיו הקטנים יחסית. בטבע חי מין זה בשפכי הנהרות שבאמריקה המרכזית והדרומית, וצבעיו עזים יותר.

## תנאי גידול

לתנאי גידול אופטימליים יש לספק לדג הפלטי אקווריום בנפח 50 ליטר לפחות, כאשר במים תגדל צמחית מים עשירה וענפה. כל דג המתאים באופיו לאקווריום הקיבוצי ניתן לשילוב עם הפלטי. טמפרטורת המים לא תעלה על 26 מעלות ולא תפחת מ 18 מעלות.

## זיהוי בין המינים
במקום סנפיר השת של הזכר מופיע איבר הזכרות (גונופודיום) הנראה בצורת צינור בולט בתחתית הבטן בחלקה האחורי. הנקבות יותר גדולות ובעלות גוף יותר מעוגל, ולרוב בטנן מלאה יותר בדגיגים כמו אצל משריצי החיים שהנקבה מופרית תמיד.

## ריבויו
הפלטי הוא דג משריץ חיים ומסוגל להתרבות כבר בגיל 3 עד 4 חודשים. זכר הפלטי קטן ובהיר יותר מהנקבה, במהלך החיזור שוחה הזכר רוב הזמן לצד הנקבה ונוטה להטרידה רבות ואף לנשכה ולפוצעה, עד שזו נענית לחיזוריו, אז מחדיר הזכר את הזרע באמצעות הגונופודיום אל תוך פתח הביב של הנקבה, לאחר כ-30 עד 35 יום, מגיחים הדגיגונים מן האם כששק המזון תלוי להם בבטנם ונראה כאילו בטנם שסועה ובולטת, כבר בצאת לאוויר העולם יודעים הם להסתתר היטב מדגים אחרים ובפרט מהוריהם אשר ברעבונם מנסים לאכול את צאצאיהם.

מגדלי הדגים מנסים להכליא את הסייפן המצוי עם הפלטי, לקבלת מוטציות ייחודיות. בעבר אף נעשו תחרויות "הדג היפה" בין המגדלים שהוציאו מתחת ידם את הדגים המרשימים ביותר.

## מופע הפלטי

המוטציה המוכרת ביותר של הפלטי היא גוף אדום עז וסנפירים שחורים, אך יש גם מוטציות אחרות הנפוצות אצל מגדלי הדגים, כגון גוף כתום וסנפירים אדומים, או, אדום עז כולו, עם נקודות שחורות, וכן מוכרת המוטציה שבה הדג כתמתם עם כתם מעוין בתחילת סנפיר הזנב.

## קישורים חיצוניים

* 

## הערות שוליים

קטגוריה:בעלי חיים שתוארו ב-1866
קטגוריה:טקסונים שתוארו בידי אלברט גינטר
קטגוריה:דגי נוי
קטגוריה:גמבוזיים
קטגוריה:אמריקה המרכזית: דגי מים מתוקים
לוקא דין

** לוקא דין** (בצרפתית: **Lucas Digne**; נולד ב-20 ביולי 1993) הוא כדורגלן צרפתי המשחק באסטון וילה ובנבחרת צרפת בעמדת המגן שמאלי.

## קריירה
דין התחיל את הקריירה שלו במחלקת הנוער של ליל. ב-27 ביולי 2010 חתם בקבוצה הבוגרת ל-3 שנים, והמשיך לשחק במקביל. ב-26 באוקטובר 2011 ערך את הופעת הבכורה שלו בקבוצה הבוגרת בניצחון 1–3 על סדאן במסגרת גביע הליגה הצרפתי. בינואר  האריך את חוזהו עד . ב-17 ביולי 2013 חתם ל-5 שנים בפריז סן-ז'רמן תמורת 15 מיליון אירו.

ב-26 באוגוסט 2015 הושאל דין לרומא האיטלקית עבור 2.5 מיליון אירו עד לסוף העונה.

ב-13 ביולי 2016 חתם בברצלונה לחמש שנים עבור 16.5 מיליון אירו.

ב-1 באוגוסט 2018 חתם באברטון האנגלית לחמש שנים עבור 20 מיליון אירו.

ב-13 בינואר 2022 חתם דין באסטון וילה תמורת 25 מיליון פאונד. יומיים לאחר מכן ערך את הופעת הבכורה שלו בתיקו 2–2 נגד מנצ'סטר יונייטד.

דין היה חלק מהסגל של כל הנבחרות הצעירות של צרפת, בקיץ 2013 זכה עם נבחרת הנוער בגביע העולם בכדורגל עד גיל 20. במרץ , ערך את הופעת הבכורה שלו במשחק ידידות נגד . ב-13 במאי 2014 זומן לסגל הנבחרת לקראת מונדיאל 2014.

## תארים
**פריז סן-ז'רמן**
*הסופר קאפ הצרפתי: , , 
*גביע הליגה הצרפתית: , 
*אליפות צרפת: , 
*הגביע הצרפתי: 

**ברצלונה**
*אליפות ספרד: 2017/2018
*גביע המלך הספרדי:  ,2017/2018
*הסופר קאפ הספרדי: 2016

**בינלאומיים**
*גביע העולם בכדורגל עד גיל 20: 
*גביע העולם 2018
*ליגת האומות: 2020/2021

## קישורים חיצוניים

* פרופיל השחקן באתר LFP

קטגוריה:מגני כדורגל צרפתים
קטגוריה:כדורגלנים צרפתים
קטגוריה:כדורגלני ליל
קטגוריה:כדורגלני פריז סן-ז'רמן
קטגוריה:כדורגלני רומא
קטגוריה:כדורגלני ברצלונה
קטגוריה:כדורגלני נבחרת צרפת
קטגוריה:כדורגלני מונדיאל 2014
קטגוריה:כדורגלני יורו 2016
קטגוריה:כדורגלני יורו 2020
קטגוריה:כדורגלני אסטון וילה
קטגוריה:ספורטאים צרפתים בספרד
קטגוריה:ספורטאים צרפתים באנגליה
קטגוריה:ספורטאים צרפתים באיטליה
קטגוריה:צרפתים שנולדו ב-1993
Rdio

**Rdio** (בתרגום חופשי: **רדיו**) היה שירות הזרמת מוזיקה שפעל בין 3 באוגוסט 2010 ל-22 בדצמבר 2015. הוא אפשר לגולשים לשמוע מוזיקה באופן חוקי. השירות היה זמין בתור אתר אינטרנט, אפליקציה ל-BlackBerry ,iOS ,אנדרואיד ו-Windows Phone, וכן בתור תוכנה ל-Windows ול-OS X. השירות היה זמין ב-60 מדינות בעולם, שישראל חלק מהן, ואפשר לגולשים לרכוש מנוי חודשי לשירות, אשר מסיר את הפרסומות ומאפשר להשתמש באפליקציה של השירות בטלפון.

בשנת 2015 פשט את רגלו ונמכר לפנדורה האמריקאית.

## היסטוריה
"Rdio" פותח על ידי יאנוס פריס וניקלס זנסטרום, המייסדים של סקייפ, ונפתח לציבור ב-3 באוגוסט 2010. באותה תקופה, הם נאלצו להתחרות מול שירותים ותיקים ופופולריים יותר, כמו: Spotify, נאפסטר, MOG ו-Rhapsody.

ב-27 בספטמבר 2013, "Rdio" הוסיפו אפשרות לקבל המלצות על מוזיקה שהמשתמש צפוי לאהוב בהתאם למוזיקה שהוא שומע.

ב-16 בינואר 2014, "Rdio" הציגו את האפשרות לשמוע מוזיקה בחינם לאלה שלא מעוניינים לרכוש מנוי, אולם בתמורה אותם משתמשים יאלצו להאזין לפרסומות.

בנובמבר 2015 הודיע על פשיטת רגל, ונמכר לחברת Pandora (ששירותיה לא זמינים בישראל).

## Vdio
ב-2 באפריל 2013 "Rdio" השיקו את Vdio, שירות דומה ל-"Rdio" המיועד לסדרות טלוויזיה ולסרטים. בניגוד ל-"Rdio", השירות דרש תשלום על כל צפייה, והתמקד בסרטים וסדרות טלוויזיה חדשים.

בעת השקת השירות, כל מנויי "Rdio" קיבלו 25$ לבזבוזים בשירות.

Vdio נסגר ב-27 בדצמבר 2013.

## זמינות
"Rdio" היה זמין ב-60 מדינות: ארגנטינה, אוסטרליה, אוסטריה, בלגיה, בוליביה, ברזיל, קנדה, צ'ילה, קולומביה, קוסטה ריקה, קרואטיה, קפריסין, צ'כיה, דנמרק, הרפובליקה הדומיניקנית, אקוודור, אל סלוודור, אסטוניה, פינלנד, צרפת, גרמניה, יון, גואטמלה, הונדורס, הונג קונג, הונגריה, איסלנד, אינדונזיה, אירלנד, ישראל, איטליה, לטביה, ליכטנשטיין, ליטא, לוקסמבורג, מלזיה, מקסיקו, מונקו, הולנד, ניו זילנד, ניקרגואה, נורווגיה, פנמה, פרגוואי, פרו, הפיליפינים, פולין, פורטוגל, סינגפור, סלובקיה, צפון אפריקה, ספרד, סודאן, שווייץ, תאילנד, בריטניה, ארצות הברית, אורוגוואי ו-ונצואלה.

## ראו גם
* נאפסטר

## קישורים חיצוניים
* 

## הערות שוליים

קטגוריה:תוכנות מוזיקה
קטגוריה:אתרי אינטרנט שהושקו ב-2010
קטגוריה:שירותי הזרמת מוזיקה